stanford-oval/wikipedia huggingface dataset:
อ่าวไทย
พื้นที่

อ่าวไทยมีพื้นที่ 300,858.76 ตารางกิโลเมตร เขตแดนของอ่าวไทยกำหนดด้วยเส้นที่ลากจากแหลมกาเมา ทางตอนใต้ของเวียดนาม ไปยังเมืองโกตาบารูในชายฝั่งมาเลเซีย ซึ่งอยู่ห่างกัน 381 กิโลเมตร โดยจุดเหนือสุดของอ่าวไทย ตรงปากแม่น้ำเจ้าพระยา นิยมเรียกกันว่า "อ่าวประวัติศาสตร์รูปตัว ก" ซึ่งต่างชาติเรียก "อ่าวกรุงเทพฯ"
ชายฝั่งทะเลอ่าวไทยทอดยาว 1,840 กิโลเมตร มีความลึกเฉลี่ย 58 เมตร (190 ฟุต) จุดที่ลึกที่สุด 85 เมตร (279 ฟุต) จึงทำให้การแลกเปลี่ยนระหว่างน้ำจืดกับน้ำเค็มเป็นไปอย่างเชื่องช้า น้ำจืดจำนวนมากที่ไหลมาจากแม่น้ำต่าง ๆ ทำให้น้ำทะเลในอ่าวไทยมีระดับความเค็มต่ำประมาณร้อยละ 3.05-3.25 และมีตะกอนสูง แต่บริเวณที่ลึกกว่า 50 เมตร มีความเค็มสูงกว่านี้ประมาณร้อยละ 3.4% ซึ่งเกิดจากน้ำทะเลที่ไหลเข้ามาจากทะเลจีนใต้
อาณาเขตของอ่าวไทย > ความสำคัญ

อาณาเขตของอ่าวไทยนั้นมีความเกี่ยวข้องกับหลักเรื่องดินแดนตามประมวลกฎหมายอาญา ซึ่ง หยุด แสงอุทัย ศาสตราจารย์ประจำคณะนิติศาสตร์ มหาวิทยาลัยธรรมศาสตร์ ว่า
"ประมวลกฎหมายอาญาได้วางหลักเกณฑ์ไว้โดยใช้หลักดินแดน...'หลักดินแดน' หมายความว่า กฎหมายของรัฐใด ย่อมใช้บังคับแก่การกระทำความผิดที่เกิดขึ้นภายในเขตของรัฐนั้น ทั้งนี้...เพราะรัฐทุกรัฐมีอธิปไตยเหนืออาณาเขตของตน"
ตามกฎหมายไทยแล้ว มีบัญญัติในประมวลกฎหมายอาญา มาตรา 4 วรรคหนึ่ง ว่า "ผู้ใดกระทำความผิดในราชอาณาจักรต้องรับโทษตามกฎหมาย" และ ววรรคสองว่า "การกระทำความผิดในเรือไทยหรืออากาศยานไทยไม่ว่าจะอยู่ ณ ที่ใด ให้ถือว่ากระทำความผิดในราชอาณาจักร" ดังนั้น "ราชอาณาจักรไทย" ตามประมวลกฎหมายอาญาจึงหมายความถึง
พื้นดินและพื้นน้ำในอาณาเขตประเทศไทย
ทะเลห่างจากดินแดนที่เป็นประเทศไทยไม่เกินสิบสองไมล์ทะเล
ทะเลอันเป็นอ่าวไทย ตามที่กำหนดใน พระราชบัญญัติกำหนดเขตจังหวัดในอ่าวไทยตอนใน พ.ศ. 2502
พื้นอากาศเหนือ 1. 2. และ 3.
อากาศยานไทย และเรือไทย
อาณาเขตของอ่าวไทย > ทะเลอันเป็นอ่าวไทย

พระราชบัญญัติกำหนดเขตจังหวัดในอ่าวไทยตอนใน พ.ศ. 2502 เป็นพระราชบัญญัติที่ตราขึ้นเมื่อ 23 กันยายน พ.ศ. 2502 ประกาศในราชกิจจานุเบกษา เล่ม 76 ตอนที่ 92 หน้าที่ 430 วันที่ 29 กันยายน ปีเดียวกันนั้น และมีผลใช้บังคับในวันถัดจากวันประกาศในราชกิจจานุเบกษา
เหตุผลในการประกาศใช้พระราชบัญญัติดังกล่าว ดังนี้ เนื่องจากเขตจังหวัดต่าง ๆ ทางทะเลในอ่าวไทยตอนในยังไม่เป็นที่ชัดแจ้ง เป็นเหตุให้เกิดความยุ่งยากในทางปฏิบัติบางประการจึงควรจะได้กำหนดเสียให้เป็นที่ชัดแจ้ง เพื่อประโยชน์ในการปกครองและความสะดวกของประชาชน จึงจำเป็นต้องตราพระราชบัญญัตินี้
โดยมาตรา 3 แห่งพระราชบัญญัติดังกล่าวกำหนดเขตอ่าวไทยไว้ดังต่อไปนี้ (ดูแผนที่ด้านขวาประกอบ)
อาณาเขตของอ่าวไทย > ทะเลอันเป็นอ่าวไทย > จังหวัดเพชรบุรี

จากจุดอักษร ก. ตำบลห้วยทรายเหนือ อำเภอชะอำ ละติจูด 12 องศา-35 ลิปดา45 พิลิปดาเหนือ, ลองจิจูด 49 องศา-47 ลิปดา-30 พิลิปดาตะวันออก; ขนานกับเส้นละติจูดไปถึงจุดหมายเลข (1) ละติจูด 12 องศา-35 ลิปดา-45 พิลิปดาเหนือ, ลองจิจูด 100 องศา-27 ลิปดา-30 พิลิปดาตะวันออก
จากจุดอักษร ข. บนเส้นแบ่งเขตจังหวัดระหว่างจังหวัดเพชรบุรีกับจังหวัดสมุทรสงครามไปถึงจุดหมายเลข (2) ละติจูด 13 องศา-13 ลิปดา-00 พิลิปดาเหนือ, ลองจิจูด 100 องศา-10 ลิปดา-00 พิลิปดาตะวันออก; แล้วขนานกับเส้นละติจูดไปถึงจุดหมายเลข (3), ละติจูด 13 องศา-13 ลิปดา-00 พิลิปดาเหนือ, ลองจิจูด 100 องศา-27 ลิปดา-30 พิลิปดาตะวันออก จากจุดหมายเลข (3) ละติจูด 13 องศา-13 ลิปดา-00 พิลิปดาเหนือ, ลองจิจูด 100 องศา-27 ลิปดา-30 พิลิปดาตะวันออก; ขนานกับเส้นลองจิจูดไปบรรจบกันที่จุดหมายเลข (1) ละติจูด 12 องศา-35 ลิปดา-45 พิลิปดาเหนือ, ลองจิจูด 100 องศา-27 ลิปดา-30 พิลิปดาตะวันออก
อาณาเขตของอ่าวไทย > ทะเลอันเป็นอ่าวไทย > จังหวัดสมุทรสงคราม

จากจุดอักษร ข. บนเส้นแบ่งเขตจังหวัดระหว่างจังหวัดเพชรบุรีกับจังหวัดสมุทรสงครามไปถึงจุดหมายเลข (2) ละติจูด 13 องศา-13 ลิปดา-00 พิลิปดาเหนือ, ลองจิจูด 100 องศา-10 ลิปดา-00 พิลิปดาตะวัออก
จากจุดอักษร ค. บนเส้นแบ่งเขตจังหวัดระหว่างจังหวัดสมุทรสงครามกับจังหวัดสมุทรสาครไปบรรจบกันที่จุดหมายเลข (2) ละติจูด 13 องศา-13 ลิปดา-00 พิลิปดาเหนือ, ลองจิจูด 100 องศา-10 ลิปดา-00 พิลิปดาตะวันออก
อาณาเขตของอ่าวไทย > ทะเลอันเป็นอ่าวไทย > จังหวัดสมุทรสาคร

จากจุดอักษร ค. บนเส้นแบ่งเขตจังหวัดระหว่างจังหวัดสมุทรสงครามกับจังหวัดสมุทรสาครไปถึงจุดหมายเลข (2) ละติจูด 13 องศา-13 ลิปดา-00 พิลิปดาเหนือ, ลองจิจูด 100 องศา-10 ลิปดา-00 พิลิปดาตะวันออก
จากจุดอักษร ง. บนเส้นแบ่งเขตจังหวัดระหว่างจังหวัดสมุทรสาครกับจังหวัดธนบุรีไปถึงจุดหมายเลข (3) ละติจูด 13 องศา-13 ลิปดา-00 พิลิปดาเหนือ, ลองจิจูด 100 องศา-27 ลิปดา-30 พิลิปดาตะวันออก
จากจุดหมายเลข (3) ละติจูด 13 องศา-13 ลิปดา-00 พิลิปดาเหนือ, ลองจิจูด 100 องศา-27 ลิปดา-30 พิลิปดาตะวันออก; ขนานกับเส้นละติจูดไปบรรจบกันที่จุดหมายเลข (2) ละติจูด 13 องศา-13 ลิปดา-00 พิลิปดาเหนือ, ลองจิจูด 100 องศา-10 ลิปดา-00 พิลิปดาตะวันออก
อาณาเขตของอ่าวไทย > ทะเลอันเป็นอ่าวไทย > จังหวัดธนบุรี

จากจุดอักษร ง. บนเส้นแบ่งเขตจังหวัดระหว่างจังหวัดสมุทรสาครกับจังหวัดธนบุรีไปถึงจุดหมายเลข (3) ละติจูด 13 องศา-13 ลิปดา-00 พิลิปดาเหนือ, ลองจิจูด 100 องศา-27 ลิปดา-30 พิลิปดาตะวันออก
จากจุดอักษร จ. บนเส้นแบ่งเขตจังหวัดระหว่างจังหวัดธนบุรีกับจังหวัดสมุทรปราการ ขนานกับเส้นลองจิจูดไปบรรจบกันที่จุดหมายเลข (3) ละติจูด 13 องศา-13 ลิปดา-00 พิลิปดาเหนือ, ลองจิจูด 100 องศา-27 ลิปดา-30 พิลิปดาตะวันออก
สำหรับพื้นที่จังหวัดธนบุรีในแผนที่นั้น ปัจจุบันคือเขตบางขุนเทียน กรุงเทพมหานคร
อาณาเขตของอ่าวไทย > ทะเลอันเป็นอ่าวไทย > จังหวัดสมุทรปราการ

จากจุดอักษร จ. บนเส้นแบ่งเขตจังหวัดระหว่างจังหวัดธนบุรีกับจังหวัดสมุทรปราการ ขนานกับเส้นลองจิจูดไปถึงจุดหมายเลข (3) ละติจูด 13 องศา-13 ลิปดา-00 พิลิปดาเหนือ, ลองจิจูด 100 องศา-27 ลิปดา-30 พิลิปดาตะวันออก
จากจุดอักษร ฉ. บนเส้นแบ่งเขตจังหวัดระหว่างจังหวัดสมุทรปราการกับจังหวัดฉะเชิงเทราไปถึงจุดหมายเลข (4) ละติจุด 13 องศา-13 ลิปดา-00 พิลิปดาเหนือ, ลองจิจูด 100 องศา-45 ลิปดา-00 พิลิปดาตะวันออก
จากจุดหมายเลข (4) ละติจูด 13 องศา-13 ลิปดา-00 พิลิปดาเหนือ, ลองจิจูด 100 องศา-45 ลิปดา-00 พิลิปดาตะวันออก; ขนานกับเส้นละติจูดไปบรรจบกันที่จุดหมายเลข (3) ละติจูด 13 องศา-13 ลิปดา-00 พิลิปดาเหนือ, ลองจิจูด 100 องศา-27 ลิปดา-30 พิลิปดาตะวันออก
อาณาเขตของอ่าวไทย > ทะเลอันเป็นอ่าวไทย > จังหวัดฉะเชิงเทรา

จากจุดอักษร ฉ. บนเส้นแบ่งเขตจังหวัดระหว่างจังหวัดสมุทรปราการกับจังหวัดฉะเชิงเทราไปถึงจุดหมายเลข (4) ละติจูด 13 องศา-13 ลิปดา-00 พิลิปดาเหนือ, ลองจิจูด 100 องศา-45 ลิปดา-00 พิลิปดาตะวันออก
จากจุดอักษร ช. บนเส้นแบ่งเขตจังหวัดระหว่างจังหวัดฉะเชิงเทรากับจังหวัดชลบุรีไปบรรจบกันที่จุดหมายเลข (4) ละติจูด 13 องศา-13 ลิปดา-00 พิลิปดาเหนือ, ลองจิจูด 100 องศา-45 ลิปดา-00 พิลิปดาตะวันออก
อาณาเขตของอ่าวไทย > ทะเลอันเป็นอ่าวไทย > จังหวัดชลบุรี

จากจุดอักษร ช. บนเส้นแบ่งเขตจังหวัดระหว่างจังหวัดฉะเชิงเทรากับจังหวัดชลบุรีไปถึงจุดหมายเลข (4) ละติจูด 13 องศา-13 ลิปดา-00 พิลิปดาเหนือ, ลองจิจูด 100 องศา-45 ลิปดา-00 พิลิปดาตะวันออก
จากจุดอักษร ซ. แหลมบ้านช่องแสมสาร ตำบลสัตหีบ อำเภอสัตหีบ ละติจูด 12 องศา-35 ลิปดา-45 พิลิปดาเหนือ, ลองจิจูด 100 องศา-57 ลิปดา-45 พิลิปดาตะวันออก; ขนานกับเส้นละติจูดไปถึงจุดหมายเลข (1) ละติจูด 12 องศา-35 ลิปดา-45 พิลิปดาเหนือ, ลองจิจูด 100 องศา-27 ลิปดา-30 พิลิปดาตะวันออก
จากจุดหมายเลข (1) ละติจูด 12 องศา-35 ลิปดา-45 พิลิปดาเหนือ, ลองจิจูด 100 องศา-27 ลิปดา-30 พิลิปดาตะวันออก; ขนานกับเส้นลองจิจูดไปถึงจุดหมายเลข (3) ละติจูด 13 องศา-13 ลิปดา-00 พิลิปดาเหนือ, ลองจิจูด 100 องศา-27 ลิปดา-30 พิลิปดาตะวันออก
จากจุดหมายเลข (3) ละติจูด 13 องศา-13 ลิปดา-00 พิลิปดาเหนือ, ลองจิจูด 100 องศา-27 ลิปดา-30 พิลิปดาตะวันออก; ขนานกับเส้นละติจูดไปบรรจบกันที่จุดหมายเลข (4) ละติจูด 13 องศา-13 ลิปดา-00 พิลิปดาเหนือ, ลองจิจูด 100 องศา-45 ลิปดา-00 พิลิปดาตะวันออก
สายน้ำในอ่าวไทย

แม่น้ำสายหลักที่น้ำในแม่น้ำไหลลงสู่อ่าวไทย คือ แม่น้ำเจ้าพระยา แม่น้ำท่าจีนที่แยกสาขาออกมา แม่น้ำแม่กลองที่ไหลลงสู่อ่าวแม่กลอง จังหวัดสมุทรสงคราม แม่น้ำบางปะกง และแม่น้ำตาปีที่ไหลลงสู่อ่าวบ้านดอน จังหวัดสุราษฎร์ธานี
น้ำอุ่นในอ่าวไทยทำให้เกิดแนวปะการังที่สวยงาม โดยสถานที่ดำน้ำที่ได้รับความนิยม เช่น เกาะสมุย และเกาะเต่า ในจังหวัดสุราษฎร์ธานี
ทรัพยากรธรรมชาติที่พบในอ่าวไทย คือ น้ำมันและแก๊สธรรมชาติ
ฤดูปิดอ่าว

ทุกวันที่ 15 กุมภาพันธ์ ถึง 15 พฤษภาคม ของทุกปี อันเป็นช่วงที่สัตว์น้ำเศรษฐกิจโดยเฉพาะปลาทูและสัตว์น้ำอื่น ๆ วางไข่ เลี้ยงตัวในวัยอ่อนและเจริญเติบโต เป็นฤดูปิดอ่าว กรมประมงจะประกาศควบคุมการทำประมงตั้งแต่ จังหวัดประจวบคีรีขันธ์ จังหวัดชุมพร และ จังหวัดสุราษฎร์ธานี ครอบคลุมพื้นที่ประมาณ 26,400 ตารางกิโลเมตร
การประกาศใช้มาตรการปิดอ่าวนี้มีมาตั้งแต่ปี พ.ศ. 2496 ถ้าชาวประมงรายใดฝ่าฝืน ต้องระวางโทษปรับตั้งแต่ 5,000-10,000 บาท หรือจำคุกไม่เกิน 1 ปี หรือทั้งจำทั้งปรับ
เชิงอรรถ

↑  The Encyclopædia of Geography: Comprising a Complete Description of the Earth, Physical, Statistical, Civil, and Political, Volume 1
↑ ขจร สุขพานิช. "สุวรรณภูมิและทวารวดีอยู่ที่ไหน", นิตยสารศิลปากร, 1(2), (กรกฎาคม 2500): 66. อ้างใน จดหมายเหตุจีน.
ต้วน ลี เซิง. (2537). พลิกต้นตระกูลไทยประวัติศาสตร์ไทยในทัศนะของชาวจีน. กรุงเทพฯ: พิราบ. 253 หน้า. หน้า 6. ISBN 978-974-7-43009-7
ครองชัย หัตถา. (2551). ประวัติศาสตร์ปัตตานี: สมัยอาณาจักรโบราณถึงการปกครอง 7 หัวเมือง. กรุงเทพฯ: จุฬาลงกรณ์มหาวิทยาลัย. 229 หน้า. หน้า 1. ISBN 978-974-0-32060-9
มนัส โอภากุล. (2547). ประวัติศาสตร์ และโบราณคดี เมืองสุพรรณบุรี. กรุงเทพฯ: มติชน. 358 หน้า. หน้า 256. ISBN 978-974-3-23303-6
↑  วารสารศิลปากร, 40(4)(กรกฎาคม-สิงหาคม 2540). "ในบันทึกจดหมายเหตุจีนก็กล่าวว่า บริเวณปากอ่าวไทยที่ปโตเลมีเรียก ไคร้เส (Chrysê) คือ อ่าวจินหลิน (Chin Lin) ซึ่งก็แปลว่า “ดินแดนทอง” ตรงกัน และคําว่า “สุพรรณบุรี” ก็เป็นการถ่ายคํามาจาก “สุพรรณภูมิ” หรือ “สุวรรณภูมิ” โดยตรงนั่นเอง"
↑  ข้อมูลอุทกศาสตร์น่านน้ำไทย, 2550 : ออนไลน์.
1 2  Khongchai, Narongsak; Vibunpant, Somchai; Eiamsa-ard, Monton; Supongpan, Mala. "Preliminary Analysis of Demersal Fish Assemblages in Coastal Waters of the Gulf of Thailand" (PDF). Worldfish. คลังข้อมูลเก่าเก็บจากแหล่งเดิม (PDF)เมื่อ 2015-02-19. สืบค้นเมื่อ 19 Feb 2015., หน้า 250
1 2  หยุด แสงอุทัย, 2551 : 18.
1 2 3  พระราชบัญญัติกำหนดเขตจังหวัดในอ่าวไทยตอนใน พ.ศ. 2502
↑  "ปิดอ่าวไทย 3 เดือน อนุรักษ์ปลาทูและสัตว์น้ำอื่น ๆ", 2549 : ออนไลน์.
↑  "กรมประมงสั่งปิดฝั่ง 'อ่าวไทย' 3 เดือน ห้ามจับสัตว์น้ำฤดูวางไข่-ตั้งแต่ประจวบฯถึงสุราษฏร์", 2 แนวหน้า, 2551 : ออนไลน์.
ภาพแผนที่โลกแผ่นที่ 11 ของทอเลมี ทางซ้ายมือคืออ่าวเบงกอล โดยในแผนที่เรียกว่า ปากอ่าวแม่น้ำคงคา ส่วนอ่าวไทย ทางขวาเรียกว่า แมกนัสไซนัส (Magnus Sinus)
แผนที่แนบท้าย พระราชบัญญัติกำหนดเขตจังหวัดในอ่าวไทยตอนใน พ.ศ. 2502
พระจันทร์แดง (ภาพยนตร์ปี พ.ศ. 2513)

| พระจันทร์แดง |
| --- | --- |
กำกับ: ครูเนรมิต
สร้างจาก: พระจันทร์แดง ของ ชูวงศ์ ฉายะจินดา
อำนวยการสร้าง: บุษกร สาครรัตน์
นักแสดงนำ: มิตร ชัยบัญชา อรัญญา นามวงศ์
ถ่ายภาพ: อนันต์ อินละออ
บริษัทผู้สร้าง: บุศรินทร์ภาพยนตร์  
ผู้จัดจำหน่าย: เสรีภาพยนตร์
วันฉาย: 6 มีนาคม 2513 (2513-03-06)
ประเทศ: ไทย
ภาษา: ไทย
พระจันทร์แดง เป็นภาพยนตร์ไทยแนวดราม่า ลึกลับ แฟนตาซี จินตนิยม ขนาด 16 มม. พากย์เสียงสด ปี 2513 สร้างโดยบุศรินทร์ภาพยนตร์ จากการกำกับของครูเนรมิต นำแสดงโดยมิตร ชัยบัญชา และอรัญญา นามวงศ์ เข้าฉายครั้งแรกเมื่อวันที่ 6 มีนาคม พ.ศ. 2513 ที่โรงภาพยนตร์เอ็มไพร์ ปากคลองตลาด
ต่อมาในปี พ.ศ. 2537 ได้มีการสร้างภาพยนตร์โดยใช้ชื่อเดียวกันนำแสดงโดยศักราช ฤกษ์ธำรงค์ แต่เนื้อหาในเรื่องนี้ไม่ได้มีความเกี่ยวข้องกับฉบับปี พ.ศ. 2513 เลยแม้แต่น้อย
ทางด้านโทรทัศน์ได้มีการนำมาสร้างเป็นละครโทรทัศน์ทั้งหมด 3 ครั้งคือในปี พ.ศ. 2529 นำแสดงโดยนพพล โกมารชุน และจริยา แอนโฟเน่ ครั้งที่ 2 ในปี พ.ศ. 2545 นำแสดงโดยฉัตรชัย เปล่งพานิช และณัทธมนกาญจน์ ศรีนิกรโชติ ซึ่งทั้ง 2 ครั้งออกอากาศทางช่อง 3 ส่วนครั้งที่ 3 ในปี พ.ศ. 2564 นำแสดงโดยภาคิน คำวิลัยศักดิ์ และอรเณศ ดีคาบาเลส ออกอากาศทางช่องวัน 31
นักแสดงและตัวละคร

| นักแสดงหลัก> ตัวละคร | นักแสดงหลัก> นักแสดง |
| --- | --- |
ศมา: มิตร ชัยบัญชา
ปาริชาติ: อรัญญา นามวงศ์
นนทา: ครรชิต ขวัญประชา
น้ำท่า (พ่อของนนทา): ล้อต๊อก
นักแสดงสมทบ
ครูปรีชา: อดุลย์ ดุลยรัตน์
น้อม: วงทอง ผลานุสนธ์
ยายบุญ: มาเรีย เกตุเลขา
คง: อดินันท์ สิงห์หิรัญ
นักแสดงรับเชิญ
พรานสิงห์ (พ่อของศมา): ฤทธี นฤบาล
เมียพรานสิงห์ (แม่ของศมา): อภิญญา วีระขจร
หมอใหญ่: ศิริ ศิริจินดา
ประนัย (คู่หมั้นของปาริชาติ): รุจน์ รณภพ
หลี่ จงเหริน

หลี่ จงเหริน (จีน: 李宗仁; 13 สิงหาคม ค.ศ. 1890 – 30 มกราคม ค.ศ. 1969) หรือชื่อรอง เต๋อหลิน (Te-lin; 德鄰) เป็นนายพลชาวจีนและสมาชิกก๊กมินตั๋ง เขาดำรงตำแหน่งรองประธานาธิบดีสาธารณรัฐจีนคนแรกหลังการประกาศใช้รัฐธรรมนูญฉบับ ค.ศ. 1947 ตั้งแต่ ค.ศ. 1948 ถึง ค.ศ. 1954 และรักษาการประธานาธิบดีสาธารณรัฐจีนใน ค.ศ. 1949 ระหว่างสงครามกลางเมืองจีน ในสมัยขุนศึก เขาเป็นขุนศึกที่นำก๊กกว่างซีใหม่และมีส่วนร่วมในการกรีธาทัพขึ้นเหนือต่อต้านรัฐบาลเป่ย์หยาง
หลี่เกิดที่กุ้ยหลิน มณฑลกว่างซี (ปัจจุบันคือเขตปกครองตนเองกว่างซีจ้วง) ต่อมาเมื่ออายุได้ 18 ปี หลี่เข้าร่วมโรงเรียนการทหารประจำมณฑล และรับราชการทหารในเวลาต่อมา หลี่ก้าวหน้าในตำแหน่งอย่างรวดเร็วและกลายเป็นผู้บัญชาการทหารคนสำคัญในกองทัพปฏิวัติแห่งชาติจีน เขาเป็นหนึ่งในผู้นำที่มีส่วนร่วมในการกรีธาทัพขึ้นเหนือของก๊กมินตั๋ง ซึ่งเป็นการรวมชาติจีนให้อยู่ภายใต้การนำของรัฐบาลชาตินิยม ด้วยทักษะทางทหารและความเป็นผู้นํา ทําให้เขาเป็นบุคคลที่มีอํานาจในก๊กมินตั๋ง ซึ่งเขามักจะปะทะกับเจียง ไคเชกเกี่ยวกับกลยุทธ์ทางการเมืองและการทหาร
ในระหว่างสงครามจีน-ญี่ปุ่นครั้งที่สอง (ค.ศ. 1937–1945) หลี่เป็นที่ยอมรับในระดับชาติสำหรับการนำกองทัพจีนให้ได้รับชัยชนะใน Battle of Taierzhuang ที่ดำเนินขึ้นเมื่อ ค.ศ. 1938 ซึ่งเป็นหนึ่งในความพ่ายแพ้ครั้งสำคัญของญี่ปุ่น เขายังคงมีบทบาททางทหารต่าง ๆ ตลอดสงคราม แม้ว่าความสัมพันธ์ของเขากับเจียงจะยังคงตึงเครียดก็ตาม ภายหลังสงครามโลกครั้งที่สอง หลี่ได้รับเลือกเป็นรองประธานาธิบดีใน ค.ศ. 1948 ต่อมาเมื่อสงครามกลางเมืองจีนทวีความรุนแรงขึ้น ส่งผลให้เจียงลาออกในปี 1949 หลี่จึงเข้ารักษาการตำแหน่งประธานาธิบดีชั่วครู่ ในขณะเดียวกัน เขาก็พยายามเจรจาสันติภาพกับพรรคคอมมิวนิสต์จีน อย่างไรก็ตาม ความพยายามเหล่านั้นกลับล้มเหลวและรัฐบาลชาตินิยมก็ล่าถอยไปที่ไต้หวัน
หลังจากลงจากตำแหน่ง หลี่เดินทางลี้ภัยไปยังสหรัฐก่อนที่ในเวลาต่อมาเขาตัดสินใจกลับมาที่จีนแผ่นดินใหญ่ใน ค.ศ. 1965 โดยได้รับการต้อนรับอย่างดีจากรัฐบาลคอมมิวนิสต์ เขาพำนักอยู่ที่กรุงปักกิ่งจนกระทั่งถึงแก่อสัญกรรมใน ค.ศ. 1969
บรรณานุกรม

Barnouin, Barbara and Yu Changgen. Zhou Enlai: A Political Life. Hong Kong: Chinese University of Hong Kong, 2006. ISBN 962-996-280-2. Retrieved at <Zhou Enlai: A Political Life> on March 12, 2011.
Bonavia, David. China's Warlords. New York: Oxford University Press. 1995. ISBN 0-19-586179-5
Gillin, Donald G. "Portrait of a Warlord: Yen Hsi-shan in Shansi Province, 1911-1930." The Journal of Asian Studies. Vol. 19, No. 3, May, 1960. Retrieved at: <The Journal of Asian Studies, Vol. 19, No. 3 (May, 1960), pp. 289-306> on February 23, 2011
Gillin, Donald G. Warlord: Yen Hsi-shan in Shansi Province 1911-1949. Princeton, New Jersey: Princeton University Press. 1967.
Li Zongren, Li Tsung-jen, Tong Te-kong. The memoirs of Li Tsung-jen. Boulder, Colo.: Westview Press. 1979. ISBN 0-89158-343-2.
Spence, Jonathan D. The Search for Modern China, W.W. Norton and Company. 1999. ISBN 0-393-97351-4.
"CHINA: Return of the Gimo". TIME Magazine. Monday, Mar. 13, 1950. Retrieved at <CHINA: Return of the Gimo - TIME> on May 16, 2011.
Jeffrey G. Barlow, THE ZHUANG: ETHNOGENESIS, December 12, 2005 COPYRIGHT, JEFFREY G. BARLOW, Department of History, Pacific University, 2043 College Way, Forest Grove, Oregon, 97116, EMAIL barlowj@pacificu.edu
Chapter 19: The Zhuang and the 1911 Revolution
Chapter 20: The Zhuang and the Development of the Modern Economy in Guangxi
| ด ค กประธานาธิบดีแห่งสาธารณรัฐจีน |
| --- | --- | --- |
| รัฐบาลชั่วคราว  (ค.ศ. 1912–1913) |  ซุน ยัตเซ็น  ยฺเหวียน ชื่อไข่  |    |
| รัฐบาลเป่ยหยาง (ค.ศ. 1913–1928) |  ยฺเหวียน ชื่อไข่  หลี หยวนหง  เฝิง กั๋วจาง  สู ซื่อซาง  โจว ซื่อฉี  หลี หยวนหง  เกา หลิงเว่ย  เสา คุน  หวง ฝู  ต้วน ฉีรุ่ย  หู เหวยเต๋อ  เหยียน ฮุ่ยชิ่ง  ตู้ ซีกุย  กู้ เหวินจวิน  จาง ซั่วหลิน  |    |
| รัฐบาลชาตินิยม (ค.ศ. 1928–1948) |  ถัน เหยียนไข่  เจียง ไคเชก  หลิน เซิน  เจียง ไคเชก  |    |
| รัฐบาลตามรัฐธรรมนูญ  เลือกตั้งทางอ้อม (ค.ศ. 1948–1996) |  เจียง ไคเชก  ลี่ ซงเหริน  เหยียน สีซาน  เจียง ไคเชก  เหยียน เจียกั้น  เจียง จิ่งกั๊วะ  หลี่ เติงฮุย  |    |
| รัฐบาลตามรัฐธรรมนูญ  เลือกตั้งโดยตรง (ตั้งแต่ ค.ศ. 1996) |  หลี่ เติงฮุย  เฉิน ฉุ่ยเปี่ยน  หม่า อิงจิ่ว  ไช่ อิงเหวิน  ไล่ ชิงเต๋อ  |    |
ตัวเอียง หมายถึงรักษาการประธานาธิบดี  เซี่ย → ชาง → โจว → ฉิน → ฮั่น → สามก๊ก → จิ้น / สิบหกรัฐ → เหนือ / ใต้ → สุย → ถัง → สิบรัฐ → เหลียว / ซ่ง / เซี่ยตะวันตก / จิน → หยวน → หมิง → ชิง → สาธารณรัฐจีน / สาธารณรัฐประชาชนจีน
ไอรอนแมน 3

| ไอรอนแมน 3 |
| --- | --- |
ใบปิดภาพยนตร์
กำกับ: เชน แบล็ก
บทภาพยนตร์:   เชน แบล็ก  ดรูว์ เพียร์ซ 
สร้างจาก: ไอรอนแมน โดย สแตน ลี ดอน เฮ็ก แลร์รี ลีเบอร์ แจ็ก เคอร์บี
อำนวยการสร้าง: เควิน ไฟกี
นักแสดงนำ:   รอเบิร์ต ดาวนีย์ จูเนียร์  กวินเน็ธ พัลโทรว์  ดอน ชีเดิล  กาย เพียร์ซ  รีเบคกา ฮอลล์  สเตฟานี โซสตัก  เจมส์ แบดจ์ เดล  วิลเลียม แซดเลอร์  มิเกล เฟอร์เรอร์  จอน แฟฟโรว์  เบน คิงสลีย์ 
กำกับภาพ: จอห์น โทล
ตัดต่อ:   เจฟฟรีย์ ฟอร์ด  ปีเตอร์ เอส. เอลเลียต 
ดนตรีประกอบ: ไบรอัน ไทเลอร์
บริษัทผู้สร้าง: มาร์เวลสตูดิโอส์ 
ผู้จัดจำหน่าย: วอลท์ดิสนีย์สตูดิโอส์โมชันพิกเจอส์
วันฉาย:   14 เมษายน ค.ศ. 2013 (2013-04-14) (แกรนด์เร็กซ์)    3 พฤษภาคม ค.ศ. 2013 (2013-05-03) (สหรัฐ) 
ความยาว: 131 นาที
ประเทศ: สหรัฐ
ภาษา: อังกฤษ
ทุนสร้าง: 200 ล้านดอลลาร์สหรัฐ
ทำเงิน: 1.266 พันล้านดอลลาร์สหรัฐ
ไอรอนแมน 3 (อังกฤษ: Iron Man 3) เป็นภาพยนตร์ซูเปอร์ฮีโรอเมริกัน ที่ออกฉายในปี พ.ศ. 2556 ที่สร้างจากหนังสือการ์ตูนของมาร์เวลเรื่อง "ไอรอนแมน" สร้างโดย มาร์เวล สตูดิโอส์ และ พาราเมาต์พิกเจอส์ เป็นภาคภาคต่อของภาพยนตร์ ไอรอนแมน (พ.ศ. 2551) และ ไอรอนแมน 2 (พ.ศ. 2553) ภาคนี้กำกับโดย เชน แบล็ก นำแสดงโดยโรเบิร์ต ดาวนีย์ จูเนียร์ ในบทโทนี สตาร์ก และยังเป็นทีรู้จักในนาม ไอรอนแมน มหาเศรษฐีใจบุญพ่อค้าอาวุธแห่งบริษัท สตาร์ก อินดัสตรี้ คราวนี้เขาได้ถูกศัตรูทำลายโลกส่วนตัวของเขาเขาจึงออกตามหาคนที่ต้องรับผิดชอบกับเรื่องที่เกิดขึ้น ภาพยนตร์ฉายในสหรัฐอเมริกาวันที่ 3 พฤษภาคม พ.ศ. 2556
เรื่องย่อ

โทนี่ สตาร์ค/ไอรอน แมน อัจฉริยะนักอุตสาหกรรมสุดเกรียน ตกอยู่ภายใต้หลุมพรางของศัตรูผู้ไม่รู้จักขอบเขตของคำว่าโหดร้าย เมื่อสตาร์คพบว่าโลกส่วนตัวของเขาได้ถูกทำลายลงด้วยเงื้อมมือของศัตรูเหล่านั้น เขาจึงออกตามล่าคนที่ต้องรับผิดชอบกับเหตุการณ์ที่เกิดขึ้นแบบพลิกแผ่นดิน ในทุกย่างก้าวของการเดินทางครั้งนี้ คือการทดสอบความเข้มแข็งของเขา เมื่อหลังชนฝา สตาร์คเอาตัวรอดมาได้โดยอุปกรณ์ต่าง ๆ ของเขาเอง สิ่งที่พึ่งพาได้ในตอนนี้ก็คือความเป็นนักประดิษฐ์และสัญชาตญาณ เพื่อจะปกป้องคนที่เขารัก เมื่อเขาลุกขึ้นสู้อีกครั้ง สตาร์คจึงได้พบกับคำตอบของคำถามที่คอยหลอกหลอนเขามาโดยตลอดว่า คนสร้างชุดเกราะหรือชุดเกราะสร้างคนกันแน่?
นักแสดง

| บทบาท | นักแสดง | พากย์ไทย  |
| --- | --- | --- |
| โทนี่ สตาร์ก/ไอรอนแมน | โรเบิร์ต ดาวนีย์ จูเนียร์ | ปิยะ ชำนาญกิจ |
| เวอร์จิเนีย "เป็ปเปอร์" พอตส์ | กวินเน็ธ พัลโทรว์ | เบญญาภา เพิ่มสุริยา |
| ผู้พัน เจมส์ โรดส์/ไอรอนแพทริออท | ดอน ชีเดล | อัศวิน กมโลบล |
| อัลดริช คิลเลี่ยน | กาย เพียร์ซ | ณฐพงษ์ เธียรสวัสดิ์กิจ |
| ดร. มายา แฮนเซ่น | รีเบคกา ฮอลล์ | เรวดี เมียนเกิด |
| อีริค ซาวิน | เจมส์ แบนด์ เดล | คมสรร รัตนากรบดี |
| แบรนด์ | สเตฟานีย์ โซสแต็ค | อังคณา พานประทีป |
| แฮปปี้ โฮแกน | จอน แฟฟโรว์ | ชานนท์ จำเนียรแพทย์ |
| เทรเวอร์ สลัทเทอรี่ | เบน คิงสลีย์ | จิราวัฒน์ วชิรศรัณย์ภัทร |
| ฮาร์ลี่ย์ คีนเนอร์ | ไท ซิมป์กินส์ | ชินพรรธ์ กิตติชัยวรางค์กูร |
| จาร์วิส | พอล เบตตานีย์ | กริน อักษรดี |
| ประธานาธิบดีเอลลิส | วิลเลียม แซดเลอร์ | สิทธิสม มุทธานุกูลวงศ์ |
| ตากล้อง แกรี่ | อดัม พัลลี่ | วีระศักดิ์ แก้วอุ่น |
การสร้าง

หลังจาก ไอรอนแมน 2 ออกฉายไปในเดือนพฤษภาคม 2553, ต่อมา ในเดือนธันวาคม 2553 จอน แฟฟโรว์ ผู้กำกับ ไอรอนแมนสองภาคก่อนหน้านี้ ตัดสินใจที่จะไม่กลับมากำกับ ไอรอนแมน 3 แต่ยินดีที่จะกลับมารับบท แฮปปี้ โฮแกน และเป็นผู้อำนวยการผลิต. ในเดือนกุมภาพันธ์ 2554 เชน แบล็ก ได้เข้ามาเจรจาในการกำกับและเขียนบทภาพยนตร์, ต่อมาในเดือนมีนาคม ดรูว์ เพียร์ซ ได้รับการว่าจ้างที่จะร่วมเขียนบทภาพยนตร์.
การออกฉายและรายได้

ไอรอนแมน 3 ฉายรอบปฐมทัศน์โลกที่กรุงปารีส ประเทศฝรั่งเศส เมื่อวันที่ 14 เมษายน 2556 และเข้าฉายในประเทศไทยในวันที่ 1 พฤษภาคม 2556 ก่อนสหรัฐอเมริกา 2 วัน โดยทำรายได้เปิดตัว 47 ล้านบาท เป็นภาพยนตร์ทำรายได้ในประเทศไทย ณ วันเปิดตัวสูงสุด ซึ่งเดิมตำแหน่งนี้เป็นของ ทรานส์ฟอร์มเมอร์ส 3 และในตอนนี้ไอรอนแมน 3 ทำรายได้ทั่วโลก 1.2 พันล้านดอลลาร์สหรัฐ
แหล่งข้อมูลอื่น

เว็บไซต์ทางการ
ไอรอนแมน 3 ที่อินเทอร์เน็ตมูวีเดตาเบส
มหาประลัยคนเกราะเหล็ก 3 ที่สยามโซน
ไอรอนแมน 3 ที่บ็อกซ์ออฟฟิศโมโจ
โรงเรียนชลประทานวิทยา

ระวังสับสนกับ โรงเรียนชลประทานสงเคราะห์
| โรงเรียนชลประทานวิทยา |
| --- | --- |

ที่ตั้ง

ถนนติวานนท์ ปากเกร็ด จังหวัดนนทบุรี 11120 นนทบุรี ประเทศไทย
พิกัด: 13°53′56″N 100°30′32″E﻿ / ﻿13.89900°N 100.50896°E﻿ / 13.89900; 100.50896
ข้อมูล
ประเภท: โรงเรียนเอกชน
คติพจน์: ศักดิ์ ศรี สามัคคี และพิริยะ
สถาปนา: 2 มิถุนายน พ.ศ. 2498; 69 ปีก่อน (2498-06-02)
ผู้ก่อตั้ง: หม่อมหลวงชูชาติ กำภู
เขตการศึกษา: เขตพื้นที่การศึกษานนทบุรี เขต 2
ผู้จัดการ: นายเลอศักดิ์ ริ้วตระกูลไพบูลย์
ผู้อำนวยการ: ดร.นิตยา เทพอรุณรัตน์
จำนวนนักเรียน: 6,480 คน (ข้อมูล ณ วันที่ 16 พฤษภาคม 2562)
ชั้นเรียน: อนุบาล 1 - มัธยมศึกษาปีที่ 6
ภาษาที่ใช้เป็นสื่อการสอน: ภาษาที่มีการเรียนการสอนในโรงเรียน  ภาษาไทย  ภาษาอังกฤษ  ภาษาจีน  ภาษาญี่ปุ่น (ม.4) 
สี:    ชมพู-น้ำเงิน
เพลง: มาร์ชชลประทานวิทยา
สัญลักษณ์: พระพิรุณทรงเมฆ
สังกัด: สำนักบริหารงานคณะกรรมการส่งเสริมการศึกษาเอกชน
ต้นไม้ประจำโรงเรียน: ต้นชมพูพันธุ์ทิพย์
แผนการเรียน: แผนการเรียนระดับชั้นมัธยมศึกษาตอนปลาย วิทยาศาสตร์ - คณิตศาสตร์  คณิตศาสตร์ - ภาษา  ห้องเรียนพิเศษ EMSP 
เว็บไซต์: http://www.cpw.ac.th
โรงเรียนชลประทานวิทยา เป็นโรงเรียนเอกชนที่มีชื่อเสียงแห่งหนึ่งของจังหวัดนนทบุรี โดยมีกรมชลประทานเป็นเจ้าของ ตั้งอยู่เลขที่ 201 หมู่ 1 ถนนติวานนท์ ตำบลบางตลาด อำเภอปากเกร็ด จังหวัดนนทบุรี 11120 สังกัดสำนักบริหารงานคณะกรรมการส่งเสริมการศึกษาเอกชน สังกัดเขตพื้นที่การศึกษานนทบุรี เขต 2
โรงเรียนชลประทานวิทยา มีเนื้อที่ประมาณ 56 ไร่ มีอาคารเรียน 10 หลังและอาคารเรียนประกอบล้อมรอบสนามฟุตบอล และสนามกรีฑา ผังของโรงเรียนท่านนั้นอาจารย์ประหยัด ไพทีกุล นำแบบอย่างมาจากโรงเรียนปรินส์รอยแยลส์วิทยาลัย จังหวัดเชียงใหม่
ปัจจุบันโรงเรียนชลประทานวิทยามีนักเรียน 6,482 คน ชาย 3,378 คน หญิง 3,104 คน มีครู 305 คน มีห้องเรียนทั้งหมด 138 ห้องในปีการศึกษา 2551 และเพิ่มขึ้นเป็น 141 ในปีการศึกษา 2557 โดยโรงเรียนทำการสอนนักเรียนตั้งแต่ชั้นอนุบาลปีที่ 1 ถึงชั้นมัธยมศึกษาปีที่ 6 ซึ่งในระดับมัธยมศึกษาตอนปลายเปิดสอนดังนี้
แผนการเรียนที่ 1 แผนการเรียนวิทยาศาสตร์ - คณิตศาสตร์
แผนการเรียนที่ 2 แผนการเรียนคณิตศาสตร์ - ภาษาอังกฤษ
แผนการเรียนที่ 3 แผนการเรียนบูรณาการ วิทยาศาสตร์ คณิตศาสตร์ และเทคโนโลยี (Integrated Science Mathematics and Technology Program : ITP)
แผนการเรียนที่ 4 แผนการเรียนคณิตศาสตร์ - ภาษาต่างประเทศ เช่น จีน ญี่ปุ่น เกาหลี
ปีการศึกษา 2561 นายเลอศักดิ์ ริ้วตระกูลไพบูลย์ เป็นผู้จัดการ และ ดร.นิตยา เทพอรุณรัตน์ เป็นผู้อำนวยการ
โรงเรียนชลประทานวิทยาประกอบด้วยอาคารเรียนที่ทันสมัย และมีการติดตั้งอุปกรณ์ที่พร้อมสำหรับการเรียนการสอนภายในห้องเรียน และยังมีห้องปฏิบัติการที่ทันสมัย ไม่ว่าจะเป็นห้องปฏิบัติการเคมี ห้องปฏิบัติการฟิสิกส์ ห้องปฏิบัติการชีววิทยา และห้องปฏิบัติการคอมพิวเตอร์ รวมทั้งมีการรักษาความปลอดภัยจากกล้อง CCTV ทั่วโรงเรียน มีความร่มรื่น น่าอยู่ น่าเรียน และปลอดภัย ดังวิสัยทัศน์ของโรงเรียนชลประทานวิทยา
ประวัติ

โรงเรียนชลประทานวิทยาเปิดสอนวันแรกเมื่อวันที่ 2 มิถุนายน พ.ศ. 2498 โดยดำริของหม่อมหลวงชูชาติ กำภู อดีตอธิบดีกรมชลประทาน และรัฐมนตรีช่วยว่าการกระทรวงพัฒนาการแห่งชาติ เนื่องจากในขณะนั้น กรมชลประทานกำลังดำเนินการก่อสร้างเขื่อนเจ้าพระยา อยู่ที่จังหวัดชัยนาท และมีโครงการที่จะก่อสร้างเขื่อนภูมิพลที่จังหวัดตาก ในการนี้จะต้องมีการย้ายหน่วยงานบางหน่วยงานของกรมชลประทานจากสามเสนมาอยู่ที่อำเภอปากเกร็ด ทำให้ข้าราชการต้องย้ายสถานที่ทำงาน ท่านหม่อมหลวงชูชาติ กำภู มีความห่วงใยในเรื่องสถานศึกษาของบุตรหลานข้าราชการกรมชลประทาน จึงให้ท่านอาจารย์ประหยัด ไพทีกุล หัวหน้าแผนกอาณาบาลกรมชลประทานในขณะนั้น ดำเนินการจัดตั้งโรงเรียนขึ้นเมื่อวันที่ 20 พฤษภาคม พ.ศ. 2498 การจัดตั้งโรงเรียนนั้นเต็มไปด้วยปัญหา เพราะเวลานั้นโรงเรียนต่าง ๆ ได้เปิดภาคเรียนของปีการศึกษา 2498 ไปแล้วถึง 4 วัน (เปิดเรียนวันที่ 16 พฤษภาคม) และการจัดตั้งโรงเรียนต้องขออนุญาตภายในเดือนกุมภาพันธ์ โดยให้อาจารย์ประหยัด ไพทีกุลเป็นผู้จัดการโรงเรียน และอาจารย์โกศล ภาสวณิช เป็นอาจารย์ใหญ่
ศิษย์เก่าและศิษย์ปัจจุบันที่มีชื่อเสียง

เตชินท์ พลอยเพชร
แพร ธรรมเสถียร เอมเมอรี่
การแข่งขันฟุตบอลภายในของนักเรียนโรงเรียนชลประทานวิทยา

การแข่งขันฟุตบอลภายในของนักเรียนชลประทานวิทยาเริ่มดำเนินการครั้งแรกใน ปี พ.ศ. 2539 ได้รับการสนับสนุนการจัดการแข่งขันโดย อาจารย์ ไพจิตร เสงี่ยมลักษณ์ อดีตอาจารย์ใหญ่โรงเรียนชลประทานวิทยาในขณะนั้น
รูปแบบการแข่งขันนั้นใช้ระบบแบ่งสายการแข่งขันเป็น สาย A และสาย B โดยในแต่ละสายแข่งขันพบกันหมดนำทีมอันดับ 1 และ 2 ของแต่ละสายมาไขว้ตัดเชือกพบกันในรอบ 4 ทีม  ทีมผู้ชนะของแต่ละแมชต์ผ่านเข้าสู่นัดชิงชนะเลิศผู้แพ้เข้าชิงอันดับ 3 ซึ่งครั้งแรกที่จัดการแข่งขันนั้นมีทีมเข้าร่วม 10 ทีม สมาชิกผู้เล่นในทีมต้องศึกษาในชั้นมัธยมศึกษาปีที่ 3 - มัธยมศึกษาปีที่ 6
ผู้ชนะเลิศการแข่งขันฟุตบอลภายในของนักเรียนโรงเรียนชลประทานครั้งที่ 1 (ปี 2539) อันดับ 1 ทีมคิงเธอมายอย (มัธยมศึกษาปีที่ 6) อันดับ 2 อันดับ 3 อันดับ 4 ทีมโชว์ห่วย (มัธยมศึกษาปีที่ 3)
ผู้ชนะเลิศการแข่งขันฟุตบอลภายในของนักเรียนโรงเรียนชลประทานครั้งที่ 2 (ปี 2540) อันดับ 1  อันดับ 2 อันดับ 3 อันดับ 4
ผู้ชนะเลิศการแข่งขันฟุตบอลภายในของนักเรียนโรงเรียนชลประทานครั้งที่ 3 (ปี 2541) อันดับ 1  อันดับ 2 อันดับ 3 อันดับ 4 ทีมหนุ่มทิพย์ (มัธยมศึกษาปีที่ 5)
ผู้ชนะเลิศการแข่งขันฟุตบอลภายในของนักเรียนโรงเรียนชลประทานครั้งที่ 4 (ปี 2542) อันดับ 1  อันดับ 2 ทีมแมลงวัลขยันยิง (มัธยมศึกษาปีที่ 6) อันดับ 3 อันดับ 4 ทีมม้าผยองคะนองสนาม (มัธยมศึกษาปีที่ 6)
ดูเพิ่ม

หม่อมหลวงชูชาติ กำภู
ประหยัด ไพทีกุล
แหล่งข้อมูลอื่น

เว็บไซต์
โรงเรียนชลประทานวิทยา ที่เฟซบุ๊ก